Video: Koning Leeu wil self bestuur!Skermgreep uit die video ŉ Video van ‘n leeu wat in ŉ voertuig klim en speels met die toeriste kennis maak, word wyd op sosiale media gedeel. Die beeldmateriaal, wat in ŉ safaripark in Vilnohirsk, Oekraïne, verfilm is, wys hoe die leeu, genaamd Filya, oor die toeriste klim, knus teen hulle gaan sit en hulle selfs lek. Die leeu het die eienaar, Oleg Zubkov, ook toegelaat dat hy hom oor die kop vryf. Die voorval het plaasgevind net weke ná ŉ vrou deur ŉ ander leeu in dieselfde park, Taigan-safaripark, beseer is. Olga Solomina (46), van Rusland, is beseer toe die leeu Viya haar aan haar arm gebyt het. “Toe ek weer sien, was ek reeds in die hande van die park se personeel wat my gehelp het,” het sy aan The Sun gesê. Volgens haar het Zubkof haar gehelp om die wond te verbind en haar daarna na paramedici gehaas. Zubkov het gesê hy het nie besef Solomina het alkohol gebruik voor sy die leeus in hul hok besoek het nie. “Sy het die leeu se maanhare gevryf. Vitya het nadergekom en haar toe aan haar arm getrek. Sy het geweet dit is ŉ gevaarlike perseel.” Aldus die Sun het Zubkov “ŉ merkwaardige rekord” wat betref die makmaak van leeus en hou vol gaste is veilig as hulle sy raad volg.